OzLabs/hebrew-wiki-articles huggingface dataset:
ג'וליאן בויד

ג'וליאן בויד (באנגלית: Julian Boyd; נולד ב-2 בפברואר 1990) הוא כדורסלן אמריקאי, המשחק בעמדת הסמול פורוורד בהפועל ירושלים.

==קריירת תיכונים מכללות==
בויד החל את דרכו כשלמד בבית הספר התיכון ויליאם הווארד טאפט בסן אנטוניו, טקסס. בעונתו האחרונה, בויד נבחר לכדורסלן השנה בסן אנטוניו לאחר שהעמיד ממוצעים של 21.6 נקודות ו-11.7 ריבאונדים למשחק. בתום העונה התחייב לאוניברסיטת לונג איילנד.

בעונתו הראשונה במכללות, בויד העמיד ממוצעים של 10.5 נקודות ו-6.4 ריבאונדים למשחק, וזכה בתואר רוקי העונה של המחוז. לאחר עונתו הראשונה, אובחן בויד כחולה במחלת לב, מה שאילץ אותו להפעיל סעיף חולצה אדומה אשר מבטלת את העונה הבאה ומקנה לו עונה נוספת לזכאות המכללות.

בויד חזר בעונה שלאחר מכן ורשם ממוצעים של 13 נקודות ו-8.9 ריבאונדים למשחק, כשהוא מוביל את המכללה למאזן 6–27. מכללתו הגיעה לטורניר אליפות המכללות, שם הפסידה בסיבוב השני לאוניברסיטת קרוליינה הצפונית בצ'אפל היל. בויד נבחר לשחקן המצטיין ולחמישיית העונה של המחוז.

בעונתו השלישית, בויד שוב הוביל את המכללה לפלייאוף ולטורניר האליפות. הוא נבחר לשחקן המצטיין של הטורניר, כשקלע 18 נקודות והוריד 10 ריבאונדים במשחק הגמר מול אוניברסיטת רוברט מוריס. בויד רשם ממוצעים של 17.4 נקודות ו-9.3 ריבאונדים למשחק, ונבחר לשחקן העונה ולחמישייה הראשונה של המחוז. בתום העונה, בויד נבחר על ידי Associated Press לחמישיית העונה בכל ארצות הברית.

לקראת עונתו האחרונה, בויד הושעה מהקבוצה בעקבות מסיבה שערך במכללה. לאחר שהמכללה בחנה את העניין, בויד הוחזר לקבוצה והושעה לשני משחקים. עם זאת, צרותיו של בויד באותה עונה לא הסתיימו כאשר קרע את הרצועה הצולבת בברכו ב-12 בדצמבר 2012 במשחק נגד אוניברסיטת רייס, וגמר את העונה לאחר שמונה משחקים בלבד. בעקבות הפציעה הוענקה לבויד עונה נוספת לזכאות. ביולי 2013, בויד קרע שוב את הרצועה הצולבת והיה צפוי להחמיץ את רוב העונה. מאמן המכללה, ג'ק פרי, ייעץ שבויד יחזור לשחק בינואר 2014 לכל היותר. עם זאת, בויד קרע בפעם השלישית את הרצועה הצולבת במהלך תרגיל בסוף דצמבר 2013, וסיים באופן מוחלט את קריירת המכללות שלו.

==קריירה מקצועית==
בויד החל את דרכו המקצועית בשנת 2016, כששיחק בלונדון לייטינג הקנדית. בשנת 2017, בויד קרע את הרצועה הצולבת שלו בפעם הרביעית. הוא חזר לשחק בעונה שלאחר מכן והעמיד ממוצעים של 12.5 נקודות ו-6.3 ריבאונדים ב-31 משחקים.

ביולי 2018, חתם בויד בקו. אר. רייקיאוויק האיסלנדית. משחקו הראשון היה בסופר קאפ האיסלנדי, בו קלע 28 נקודות בהפסד 103–72 לטינדסטול. במשחק הבכורה שלו בליגה, בויד רשם 37 נקודות ו-12 ריבאונדים בניצחון על סקאלאגרים. ב-20 בדצמבר קלע בויד שיא עונתי של 39 נקודות יחד עם 13 ריבאונדים בניצחון על ברייטבק. ב-22 משחקי ליגה, בויד העמיד ממוצעים של 22.5 נקודות ו-9.9 ריבאונדים. ב-4 במאי 2019, בויד זכה באליפות ונבחר לשחקן המצטיין של הפלייאוף. בסדרת הגמר הוא העמיד ממוצעים של 19.6 נקודות, 9.0 ריבאונדים ו-3.8 אסיסטים. בתום העונה הוא נבחר לשחקן המצטיין של הליגה.

בנובמבר 2019 חתם בויד במקאו וולף ווריירס הסינית.

ב-12 באוגוסט 2020, חתם בויד באליצור קריית אתא. ב-32 משחקים, בויד העמיד ממוצעים של 17.7 נקודות, 8.3 ריבאונדים ו-2.2 אסיסטים ב-29.2 דקות.

ב-17 במאי 2021, חתם בויד עד תום העונה בהפועל ירושלים לאחר שמרבית זריה עזבו בזמן מבצע שומר החומות
.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת לונג איילנד
קטגוריה:כדורסלני עירוני קריית אתא
קטגוריה:כדורסלני הפועל ירושלים
קטגוריה:אמריקאים שנולדו ב-1990
דליפת הציאניד בבאיה מארה

איסוף דגים מתים מה[[ציאניד בטיסה]]
בלילה של 30 בינואר 2000, באזור באיה מארה, ברומניה, התמוטט סכר ומאה טון מים נגועים בציאניד נשפכו על פני השדות ומשם זרמו אל הנחל "לפוש" המקומי, ממנו אל סומש ומהסומש הגיעו לטיסה ומשם לדנובה. הציאניד שבמים גרם למות כמות גדולה מאוד של דגים ובעלי חיים אחרים בנהרות אלה, ברומניה, בהונגריה וביוגוסלביה. אסון אקולוגי זה כונה בשם "צ'רנוביל השני".

באזור באיה מארה, באותה תקופה, עסק תאגיד אוסטרלי בהפקת זהב ובתהליך מיצוי המתכת השתמש בציאניד. הציאניד נשטף במים והמים הנגועים רוכזו במאגר לקראת הטיפול בהם. לדברי התאגיד, בגלל הצטברות יתירה של שלג התמוטט הסכר. התאגיד הכריז על פשיטת רגל.

== קישורים חיצוניים ==

* [https://books.google.co.il/books?id=6o2CDQAAQBAJ&pg=PA22 Danube-City-Landscapes] עמוד 22 

==הערות שוליים==

קטגוריה:דליפות תעשייתיות
קטגוריה:רומניה: היסטוריה
קטגוריה:אסונות ב-2000
קטגוריה:מרמורש
פסילופטרוס

פסילופטרוס (שם מדעי: Psilopterus; משמעות השם: "כנף חשופה") הוא סוג של עוף נכחד ממשפחת הפורוסרקוסיים שבסדרת הקריאמאים. הוא התקיים באמריקה הדרומית בין אמצע האוליגוקן עד לסוף הפליסטוקן, לפני 29 עד 0.1 מיליון שנה מזמננו.

הפסילופטרוס ידוע משרידים מאובנים שהתגלו בברזיל, אורוגוואי וארגנטינה. הוא תואר ב-1891 בידי פרנסיסקו מורנו ונכללים בו ארבעה מינים:
* Psilopterus bachmanni
* Psilopterus lemoinei
* Psilopterus affinis
* Psilopterus colzecus

הפסילופטרוס היה קטן יחסית לעופות האימה המוכרים כמו הטיטאניס או הברונטורניס והיה קרוב לפלאופסילופטרוס ולפרוקריאמה (Procariama) - המוקדמים שבעופות האימה. במראהו דמה לקריאמה אדומת רגל מודרנית והוא הגיע לגובה 70 עד 80 ס"מ ולמשקל מרבי של עד שבעה ק"ג. בניגוד לשאר עופות האימה נראה שהיה מסוגל לטפס על עצים בעזרת טפריו הגדולים ובעבר אף סברו שהיה בעל יכולת תעופה, אם כי מבנה הכנפיים המנוונות שלו שלל את ההנחה. המקור שלו היה מוארך וחסר בליטה נוקשה בקצה שהתאימה להטחת טרף, כך שככל הנראה השתמש בטפריו גם לציד. העוף הקטן היה בעל מבנה מותאם יותר לריצה, מאחר שהיה פגיע לטורפים גדולים יותר.

==קישורים חיצוניים==

קטגוריה:פורוסרקוסיים
קטגוריה:בעלי חיים שחיו באוליגוקן באמריקה הדרומית
תחרות מיס ניצולת השואה

תחרות מיס ניצולת השואה (באנגלית: Miss Holocaust Survivor) היא תחרות יופי ישראלית שנוסדה בשנת 2012, ובה משתתפות נשים ניצולות השואה. התחרות אורגנה על ידי השגרירות הנוצרית הפרוטסטנטית הבינלאומית ועל ידי יד עזר לחבר. האירוע, שנערך מדי שנה בחיפה, עורר מחלוקת.<ref name="BBC"></ref><ref name="Williams"></ref> התחרות מתקיימת מדי שנה מאז 2012, למעט 2014.

== היסטוריה ==
בשנת 2012 חברו השגרירות הנוצרית הבינלאומית ויד עזר לחבר וייסדו את תחרות מיס ניצולת השואה, שארגן שמעון סבג. האירוע, שהוצג כ"חגיגת חיים", עורר מיד ביקורת. סבג הגיב ואמר כי המשתתפות "מרגישות טוב ביחד. הן נהנות וצוחקות בחזרות. העובדה שכל כך הרבה רצו להשתתף מוכיחה שזה רעיון טוב." כמעט 300 משתתפות הגישו בקשה להשתתף בתחרות, שבסופו של דבר צומצמה ל-14 משתתפות. טווח הגילים של המשתתפות נע בין 74 ל-97. האירוע הראשון נערך ב-28 ביוני 2012, והשתתפו בו כ-600 איש, ביניהם משה כחלון ויוסי פלד. בתחרות שפטו ארבעה שופטים.

בשנת 2013 נערכה התחרות בהיכל הספורט רוממה חיפה. באירוע השתתפו כ-2,500 איש. שופטי התחרות כללו את פנינה רוזנבלום ואשת התקשורת ג'ודי שלום ניר מוזס.<ref name="Hudes"></ref> 18 נשים השתתפו בתחרות, בגילאי 70 עד 94.<ref name="Chabin"></ref>

בשנת 2015 השתתפו 13 נשים בתחרות שהתקיימה ב-24 בנובמבר 2015. המשתתפות סיפרו לקהל את סיפורי הישרדותן.<ref name="Connecticut"></ref> אחת השופטים באותה השנה הייתה העיתונאית ליהיא לפיד, אשתו של יאיר לפיד, שהצהירה: "אני חושבת שבחרנו בהן על פי תשוקת החיים שלהן, על פי האנרגיה שלהן. הן כל כך שמחו להיות שם על הבמה ולספר את סיפורן. כל אחת מהן רצתה בכך והזכירה את העובדה שהיא כאן כי היא רוצה שנזכור ונדבר על זה ולעולם לא נשכח. והיה משהו כל כך נוגע ללב בדרך שהן רק רצו שנבין שאנחנו צריכים לחגוג את החיים."<ref name="Reuters"></ref><ref name="NBC News"></ref>

בשנת 2016, מתוך 300 נשים שהגישו מועמדות לתחרות, נבחרו 14 מועמדות לגמר. מקהלה המורכבת כולה מניצולי שואה הופיעה לראשונה באירוע בו השתתפו כמעט 1,000 איש.<ref name="Harari"></ref> בין הנוכחים היו יונה יהב ושרה נתניהו.<ref name="Times of Israel"></ref> הזוכה, אנה גריניס, הוכתרה לצלילי השיר "אישה יפה" של רוי אורביסון.<ref name="Greenfield"></ref>

בשנת 2018 נבחרה מתוך 12 המועמדות הסופיות סבתא רבתא בת 93, טובה רינגר, שנולדה בפולין ושרדה את מחנה הריכוז אושוויץ במהלך מלחמת העולם השנייה.<ref name="TOI"></ref>

== זוכות ==
{| class="wikitable"
!שנה
!
! מיס ניצולת השואה
!
! גיל בזמן התחרות
! ארץ מוצא
! מקור
|-
| 2018
|
| טובה רינגר
|
| 93
| פולין
|
|-
| 2016
|
| אנה גריניס
|
| 75
| רוסיה
|<ref name="Anna Grinis"></ref>
|-
| 2015
|
| ריטה ברקוביץ'
|
| 83
| רומניה
|<ref name="Valente"></ref>
|-
| 2013
|
| שושנה קולמר
|
| 94
| צ'כיה
|
|-
| 2012
|
| חוה הרשקוביץ
|
| 78
| רומניה
|
|}

== ביקורת ==
קולט אביטל, פוליטיקאית ישראלית, אמרה כי "זה נשמע לי לגמרי מקאברי. אני בעד העשרת חיים, אך תחרות חד פעמית המסתירה (ניצולות) בבגדים יפהפיים אינה מה שהולך להפוך את חייהן למשמעותיים יותר."<ref name="Zimmerman"></ref>

גל מור, עורך "חורים ברשת", שאל: "מדוע יש להשתמש במוסד מתפורר, תחרותי, המדגיש את מראה הנשים כהשראה, במקום לאפשר להן לספר את סיפורן ללא גימיקים? זהו צעד אחד מ"הישרדות-שואה" או "האח הגדול אושוויץ." זה משאיר טעם רע. ניצולי שואה צריכים להיות מעל לכל אלה."

== הערות שוליים ==

קטגוריה:ניצולי השואה
קטגוריה:ישראל: תחרויות יופי
המרינה של דובאי

המרינה של דובאי (בערבית: مرسى دبي) היא המרינה המרכזית של העיר דובאי, שבאיחוד האמירויות הערביות. מלבד השימוש התחבורתי-תיירותי של המרינה, המרינה היא גם אזור שמכיל שכונת תעלות מלאכותית. התעלה נבנתה לאורך של כ-3 קילומטרים לחופי המפרץ הפרסי.

נכון ל-2018 מתגוררים בשכונות המגורים שבצמוד למרינה כ-55,052 תושבים<ref></ref>, לאחר השלמתם של כל המגדלים והבניינים שיוקמו במקום האזור יאכלס יותר מ-120,000 אנשים<ref name="designbuild-network.com"></ref>.

היו מקרים רבים של חיות בר ימיות (במיוחד לווייתנים וכרישים) שנכנסו למרינה, בגלל קרבתה לים הפתוח<ref></ref>.

== פיתוחה ==
על מנת להקמת את המרינה, העבירו היזמים את מי המפרץ הפרסי לאתר המדינה של דובאי ויצרו במקום קו חוף חדש. באתר יש נתיב מים מרכזי שנחפר מתוך המדבר ואורכו הוא כ-3 ק"מ.

המרינה היא כולה מעשה ידי אדם פותחה על ידי חברת פיתוח הנדל"ן Emaar Properties של איחוד האמירויות הערביות ותוכננה על ידי HOK קנדה. עם סיום העבודות, טענו היזמים שהמרינה שהוקמה היא המרינה הגדולה ביותר בעולם שהיא מעשה על יד אדם, אם כי המרינה הגדולה ביותר בעולם היא מרינת דל ריי שבקליפורניה, ארצות הברית<ref></ref><ref></ref>.

=== שלב A ===
קו הרקיע של המרינה של דובאי, פברואר 2019
השלב הראשון במרינה של דובאי משתרע על פני כ-100,000 מ"ר והוא כולל שישה בנייני מגורים שידועים כ"מגדלי המרינה של דובאי". שלושה מהמגדלים נקראים על שם ניחוחות ערביים (מסק, ענבר ואל-יאס) והשלושה האחרים קרויים על של אבנים יקרות (אל מאס, פיירו ומורג'אן).

=== שלב B ===
השלב השני של המרינה מורכב משלל מגדלים, חלקם הם בין המגדלים המגורים הגבוהים בעולם. בין המגדלים מתחם ניתן למנות את מגדל כיאן, 23 מארינה, מרינה 101, מרינה 106, מגדל הנסיכה ועוד מספר מגדלים<ref></ref><ref></ref><ref></ref>.

=== מתחם החוף ===
מתחם החוף במרינה של דובאי הוא מתחם קמעונאי שנבנה על חופי המרינה וכלל ארבעה כיכרות, שבעים חנויות קמעונאות ומשקאות ומתחם בידור<ref name="MeraasTheBeach"></ref>.

=== אל סאהא ===
המרינה ממבט אווירי, מאי 2007
אל סאהאב הוא מתחם מגורים הכולל שני מגדלים, אחד שכולל כ-44 קומות והשני שכולל כ-24 קומות<ref name="EMPORIS"></ref>. המתחם משקיף ישירות על המרינה ואזור דובאי. מלבד המגדלים, יש במתחם אל סאהאב גם אולם התעמלות, מגרש סקווש, בריכת שחייה, מיני תיארטרון.

פיתוח קומות מגורים המורכב משני מגדלים; מגדל 1 הוא מבנה בן 44 קומות, ומגדל 2 הוא מבנה בן 24 קומות. המתחם נמצא על קו המים ומשקיף ישירות על מפרץ המים הגדול ביותר במרינה של דובאי.<ref name="Evo"></ref> הבניינים נמצאים בקצה הצפוני של המרינה מול מגדלי אל מג'ארה ליד רציפי מרינה. המתחם כולל אולם התעמלות ומגרש סקווש, בריכת שחייה ושטח קהילתי פתוח, מיני תיאטרון, חניה מוגנת מוגדרת, חדרי פונקציה רב וחדרי ישיבות.

=== דובאי מרינה מול ===
דובאי מרינה מול הוא קניון הממוקם במרכז המרינה של דובאי והוא אחד ממרכזי הקניות המרכזיים והגדולים בדובאי<ref name="propertyfinder.ae"></ref>. בקניון יש כ-140 חנויות המשתרעות על שטח של כ-390,000 רגל רבוע. הקניון מחובר למלון 5 כוכבים שנמצא באזור המרינה<ref name="Dubai Marina"></ref>.

==ראו גם==
* מגדל סולפה

== קישורים חיצוניים ==

* 

== הערות שוליים ==

קטגוריה:דובאי: תחבורה
קטגוריה:מרינות
מוזיאון המוזיקה הלאומי

מוזיאון המוזיקה הלאומי (באנגלית: National Music Museum) הוא מוזיאון לכלי נגינה בבורמיליון, עיר בדקוטה הדרומית שבארצות הברית. המוזיאון מוקדש לחקר ותצוגת ההיסטוריה של כלי נגינה ומוזיקה.

המוזיאון נוסד בשנת 1973 בקמפוס של אוניברסיטת דקוטה הדרומית. בימים אלה המוזיאון סגור עקב שיפוצים נרחבים במבנה<ref></ref> במהלכם יורחב שטח המוזיאון<ref></ref>.

== תצוגות המוזיאון ==
המוזיאון מכיל כ-15,000 כלי נגינה מתרבויות שונות ומתקופות שונות בהיסטוריה<ref></ref> וכולל תצוגות כלי מיתר, כלי מקלדת, כלי נשיפה ממתכת ומעץ, כלי הקשה, כלי מפוח, כלי נגינה אלקטרוניים, צעצועים מוזיקליים וכלי נגינה יוצאי דופן אחרים<ref></ref>.

== פריטים ייחודיים ==
במוזיאון פריטים נדירים ויחודיים<ref></ref>, כגון:
* Amati King - הצ'לו העתיק ביותר בעולם - נבנה באיטליה במאה ה-16 בידי אנדראה אמאטי, בן למשפחת אמאטי.
* הריסון סטרדיווריוס - כינור שנבנה בשנת 1690 על ידי בני משפחת סטרדיווארי.
* סקסופון שנבנה בידי ממציא הכלי, אדולף סאקס.
* הצ'מבלו העתיק ביותר בעולם שנבנה בשנת 1530.
* הגמלאן הגדול ביותר בעולם מחוץ לאינדונזיה.
* גיטרות בהן נגנו בוב דילן ואלביס פרסלי.

== גלריה ==
<gallery>
קובץ:National Music Museum, Vermillion, South DakotaNational Music Museum, Vermillion, South Dakota (4839089778).jpg|כלי קלידים עתיק
קובץ:National Music Museum, Vermillion, South Dakota (4838482995).jpg|כלי קלידים עתיק
קובץ:National Music Museum, Vermillion, South Dakota (4838475211).jpg|כלי מיתר עתיק
</gallery>

==קישורים חיצוניים==

* 

* [https://www.nytimes.com/2015/09/03/arts/music/the-national-music-museum-an-unlikely-eden-in-south-dakota.html מוזיאון המוזיקה הלאומי - פנינה בדקוטה הדרומית], ניו יורק טיימס, 2 בספטמבר 2015 (אנגלית, בתשלום)

== הערות שוליים ==

קטגוריה:דקוטה הדרומית: מוזיאונים
קטגוריה:דקוטה הדרומית: תרבות
קטגוריה:מוזיאונים למוזיקה
Reasons I Drink

Reasons I Drink הוא שיר של הזמרת הקנדית-אמריקאית אלאניס מוריסט מאלבום האולפן התשיעי שלה, Such Pretty Forks in the Road. הוא יצא לאור כסינגל המוביל מהאלבום ב-2 בדצמבר 2019, על ידי אפיפאני רקורדס.<ref></ref><ref></ref><ref></ref>

== הופעות חיות ==
מוריסט ביצעה את השיר לראשונה בשידור חי בתוכנית האירוח הלילית של ג'ימי פאלון ב-5 בדצמבר 2019.

== מיקומי שיא ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירים על אלכוהול
קישר

קישר (בהונגרית: Kisar) הוא כפר במחוז סבולץ'-סטמאר-ברג על גדות נהר טיסה שבצפון מזרח הונגריה.

==יהודי קישר==
יהודים חיו בקישר בתקופות זמן שונות ובמקום קיים בית קברות יהודי של יהודי הקהילה, בו 11 מצבות מתוכן 4 שבורות. בשנת 1944 נרצחו רבים מבני הקהילה בשואה.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|12
|
|-
|1880
|17
|853
|-
|1910
|45
|
|-
|1920
|29
|
|-
|1930
|37
|
|-
|1941
|24
|1,154
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
צ'ארלי סיאם

צ'ארלס מקסימיליאן סיאם<ref name="ancestry.com"></ref> (נולד ב-14 בינואר 1986) הוא כנר ודוגמן בריטי.

== ביוגרפיה ==
צ'ארלי סיאם נולד בלונדון, אנגליה, לכריסטיאן סיאם איש עסקים נורווגי, ולאם ילידת דרום אפריקה. <ref></ref> <ref></ref> יש לו שלוש אחיות, כולן עוסקות באמנויות: מוזיקאית ומלחינה סשה סיאם, <ref></ref> אמנית חזותית ומורה לאמנויות ריפוי / יוגה סופי מדלן סיאם, <ref></ref> והאמנית והדוגמנית לואיזה טטיאנה קריסטיאן סיאם. <ref>[https://www.mortimerhouse.com/notebook/article/louisa-siem-contemporary-alchemy-era-disposability/ "Louisa Siem: Meet Art's contemporary alchemist"] by John-Paul Pryor, Maslow's Mortimer House, 8 June 2018</ref>

סיאם למד באיטון קולג' ובגירטון קולג' בקיימברידג'. הוא המשיך את לימודי הכינור אצל יצחק רשקובסקי ושלמה מינץ. הוא ביצע את הקונצ'רטו הראשון שלו עם תזמורת בגיל 15 וניגן עם התזמורת הפילהרמונית המלכותית בגיל 18.<ref name="hottest"></ref> הוא זכה להכרה בשנים האחרונות כשניגן לצד אמנים כמו The Who ומיילי סיירוס. עם מעריציו נמנים ליידי גאגא וקייטי פרי.

סיאם הוא דוגמן מקצועי, ודגמן עבור החברות דנהיל לונדון והוגו בוס.

סיאם קרוב רחוק של הכנר והמלחין הנורווגי אול בול.<ref name="About"></ref> 

הוא מנגן בכינור תוצרת ג'וזפה גוארנרי משנת 1735, המכונה גם "ד'אגוויל". בעבר היה הכינור בבעלות הכנר יהודי מנוחין.

== דיסקוגרפיה ==

==קישורים חיצוניים==

== הערות שוליים ==

קטגוריה:כנרים בריטים
קטגוריה:דוגמנים בריטים
קטגוריה:בוגרי אוניברסיטאות ומכללות בממלכה המאוחדת
קטגוריה:אנגלים ממוצא נורווגי
קטגוריה:אנגלים ממוצא דרום אפריקאי
קטגוריה:בריטים שנולדו ב-1986
גשר סנטנאריו

גשר סנטנאריו - גשר יובל המאה

גשר סֶנְטֶנָאריוֹ (ספרדית: Puente Centenario, אנגלית: Centennial Bridge, בתרגום מילולי: גשר יובל המאה ) הוא גשר מרכזי בפנמה, שחוצה את תעלת פנמה. הוא נבנה כדי להשלים את גשר האמריקות ולהחליפו במסגרת הכביש הפאן-אמריקאי. עם פתיחתו בשנת 2004, הוא הפך למעבר הקבוע השני של התעלה.

== תיאור ==
גשר סנטנאריו הוא המעבר העיקרי השני שנבנה על מנת לחצות את תעלת פנמה. הראשון שנבנה היה גשר האמריקות. קיימים אמנם גם מספר גשרי שירות קטנים, אך ניתן להשתמש בגשרים אלה רק כאשר שערי הנעילה סגורים ויש להם קיבולת מוגבלת.

הגשר ממוקם 15 קילומטרים מצפון לגשר האמריקות ונבנה כדי להקל על המעבר בו, שהפך ל"צוואר בקבוק".

== היסטוריה ==
בתחילה, היה גשר האמריקות, שנפתח בשנת 1962, הכביש הראשי היחיד שחצה את תעלת פנמה. התנועה מעל גשר זה הייתה במקור בסביבות 9,500 כלי רכב ביום. במהלך הזמן התרחבה התנועה, ובשנת 2004 כבר עברו בגשר 35,000 כלי רכב ביום, דבר שהביא במרוצת הזמן לפקקי תנועה נרחבים ולהאטה מסיבית של התנועה, באופן מתמשך.

מאחר שהגשר ייצר צוואר בקבוק גדול בכביש המהיר הפאן-אמריקני, החליטה ממשלת פנמה לבנות מעבר נוסף על התעלה. באוקטובר 2000 פורסם המכרז לבניית גשר חלופי כולל כביש, למעבר נוסף על התעלה, והחוזה להקמת גשר חלופי הוענק במרץ 2002. נקבע לוח זמנים שאפתני של 29 חודשים בלבד, עד אוגוסט 2004, כך שהגשר יוכל להיפתח במלאת 90 שנה למעבר הראשון של ספינה בתעלת פנמה, על ידי ספינת המטען "אנקון", שעברה במקום ב־15 באוגוסט 1914. הגשר נקרא Centenario - שתרגומו "יובל המאה", על שם שנת המאה למדינת פנמה, שנחגגה ב-3 בנובמבר 2003.

הגשר החדש תוכנן על ידי מיזם משותף בין חברת טי לין אינטרנשיונל לבין קבוצת לואיס ברגר בע"מ , והוא נבנה על ידי החברה הקבלנית בילפינגר ברגר הגרמנית , תוך שימוש במשאבים של חברת הבת האוסטרלית שלו בולדרסטון הורניברוק. האדריכל מיגל רוזאלס יצר את הרעיון והעיצובים האסתטיים הראשוניים לגשר פנמה-סנטנאריו. חוזי הנדסת מבנה הוענקו לליאונהארד, אנדרה ופרטנר.

הגשר עצמו נחנך על פי לוח הזמנים ב־15 באוגוסט 2004, אך בפועל נפתח לתנועה ב־2 בספטמבר 2005, עם סיום הכבישים המהירים המובילים אליו.
בדצמבר 2010 קרס חלק מגשר סנטנאריו בעקבות גשם כבד ושיטפונות <ref></ref> והתנועה בו הושבתה למשך כשנה. בנובמבר 2011, הוחזרה התנועה המלאה בגשר. <ref></ref>פנורמית של הגשר. לחצו להגדלה]]
גשר סנטנאריו, הנמצא בבנייה, מגמד את סירת המפרש העוברת תחתיו, שתורנה גובה כ-17 מטר. העמוד בסיום הבנייה יהיה בגובה 184 מטרים.
הגשר הוא בעיצוב גשר מעוגן כבלים, שהוא הסוג המורכב ביותר של גשר, המשלב עמוד, קורה וכבלים התומכים זה את זה ויוצרים לבסוף גשר יציב. הגשר הוא באורך כולל של 1,052&nbsp; מטר (כקילומטר), כאשר גובהו מאפשר לכלי שיט גדולים לעבור מתחתיו. הגשר נתמך על ידי שני מגדלים, כל אחד מהם בגובה 184&nbsp;מטר. הוא מכיל שישה נתיבי תנועה החוצים את פני התעלה.<ref name="Structurae"></ref>

גשר סנטנאריו נועד לעמוד ברעידות האדמה שמתרחשות לעיתים קרובות באזור התעלה.

== פרסים ==
** 2005 Bridge Award of Excellence, American Segmental Bridge Institute (ASBI).<ref></ref>
** 2007 Merit Award, Consulting Engineers and Land Surveyors of California (CELSOC)<ref></ref>

== קישורים חיצוניים ==

* [http://www.pancanal.com/esp/photo/pte-centenario.html רשות תעלת פנמה - צילומי גשר המאה]
* [https://web.archive.org/web/20140209041240/http://www.pancanal.com/eng/photo/camera-java.html רשות תעלת פנמה - מצלמת רשת חיה ב- Centennial Bridge]

== הערות שוליים ==

קטגוריה:תעלת פנמה
סנטנאריו
סנטנאריו
ויירה קוהנובה

[[אבן נגף עם שמה של ויירה קוהנובה]]
ויירה קוהנובה (בצ'כית: Věra Kohnová; 26 ביוני 1929–1942) הייתה ילדה יהודיה מצ'כוסלובקיה, שנרצחה בשואה. היא כתבה יומן על רגשותיה ועל האירועים בתקופת הכיבוש הנאצי. יומנה פורסם בשנת 2006.

== ביוגרפיה ==
קוהנובה נולדה בפלזן ב 1929, לאוטקר קוהן, עובד חברת טלר. בשנת 1941, בגיל שתים עשרה, היא החלה לכתוב יומן. היא כתבה בו במשך חמישה חודשים, במהלכם החמיר בהדרגה מצב משפחתה ויהודים אחרים בפלזן. היא לא תיארה את גורלם של יהודים באותה תקופה אלא כתבה בעיקר על רגשותיה האישיים.

בעמוד האחרון ביומנה כתבה: 
שני העמודים האחרונים ביומנה של ויירה קוהנובה
ב־22 בינואר 1942 הועברה המשפחה בטרנספורט "אס" לטרזינשטאט. התיעוד האחרון של ויירה קוהנובה מגיע מ־11 במרץ 1942, כשעזבה את טרזינשטט בטרנספורט לגטו איזביצה שם נפטרה. אף על פי שהיא ומשפחתה לא שרדו, היומן שלה הוסתר על ידי מארי קליבודובה ומירוסלב מטוש במשך 65 שנה. בשנת 2006 התפרסם היומן בצ'כית, אנגלית וגרמנית.

==קישורים חיצוניים==

* [https://www.holocaust.cz/en/database-of-victims/victim/101234-vera-kohnova/ תיעוד נרצחי השואה בצ'כוסלובקיה] 

קטגוריה:סופרות יהודיות
קטגוריה:סופרים יהודים
קטגוריה:אסירים בגטו טרזיינשטט
קטגוריה:אסירים בגטו איזביצה
קטגוריה:נספי השואה
קטגוריה:כותבי יומן בשואה
קטגוריה:כותבות יומן בשואה
קטגוריה:צ'כים שנולדו ב-1929
קטגוריה:ילידות 1929
קטגוריה:נפטרים ב-1942
קטגוריה:נפטרות ב-1942
בס אוטיס

בס אוטיס (באנגלית: Bass Otis; 17 ביולי 1784 – 3 בנובמבר 1861) היה אמן, וצייר פורטרטים אמריקאי מוקדם. הוא צייר מאות דיוקנאות, כולל רבים מהאמריקאים הידועים ביותר בימיו, והפיק את הליתוגרפיה האמריקאית הראשונה בשנת 1819.<ref>Adams, Clinton (1983). American lithographers 1900-1960. Albuquerque: University of New Mexico Press. p. 5.</ref>

== ביוגרפיה ועבודה ==
אוטיס נולד במזרח ברידג'ווטר, מסצ'וסטס, בנם של ג'וזיה אוטיס, רופא, וסוזנה אור. כנער, ייתכן שהוא השתלב אצל יצרנית חרמשים, אולי אצל קרוב משפחה. מאוחר יותר עבד כחניך בציור ואז הלך ללמוד אצל גילברט סטיוארט בבוסטון בערך 1805–1808.

אוטיס עבר לעיר ניו יורק, אולי כעוזרו של הצייר ג'ון ווסלי ג'רוויס. כשעבר לפילדלפיה, פנסילבניה בשנת 1812, קריירת הציור שלו פרחה. הוא נבחר לחברת האמנים של ארצות הברית בשנת 1812, ושמונה מדיוקנאותיו נכללו בתערוכה המשולבת של אגודת האמנים והאקדמיה לאמנויות יפות בפנסילבניה. הוא נבחר כאקדמאי באקדמיה של פנסילבניה בשנת 1824. אחת העבודות המוקדמות המפורסמות ביותר של אוטיס הראתה סצנה בתוך חנות לעיבוד מתכות, כנראה ביטוי לשנותיו כשוליה.

בשנת 1813 הוא התחתן עם אליס פיירי מפילדלפיה, ונולדו להם שישה ילדים.

עם המוציא לאור מפילדלפיה, ג'וזף דלאפליין, החל לצייר דיוקנאות ל"אוסף של דלאפליין של דמויות אמריקאיות מכובדות". בשנת 1816 אוטיס צייר דיוקנאות של תומאס ג'פרסון, ג'יימס מדיסון ודולי מדיסון. בסך הכל, צייר עשרים וארבעה דיוקנאות עבור "האוסף", אם כי רק הדיוקן של ג'פרסון פורסם לפני סיום הפרויקט בשנת 1818. חלק מהדיוקנאות שנותרו הוצגו בגלריה של דלאפליין.

אוטיס הפיק את הליתוגרפיה האמריקאית הראשונה, שפורסמה בגיליון יולי 1819 של מגזין Analectic, יחד עם מאמר על התהליך הליתוגרפי.<ref>Albert H. Smyth. The Philadelphia magazines and their contributors, 1741-1850. Philadelphia: R. M. Lindsay, 1892</ref>

במחברותיו של אוטיס לשנים 26–1819 נרשמו למעלה מ -300 דיוקנאות שצוירו, כולל דיוקנאות של האמן ג'ון נגל, הכומר שפרד קושצ'יסקו קולוק, ויקטור מארי דו פונט, הסנטור ג'ון סי פרמונט והכומר ג'יימס אברקרומבי. ציורים ידועים אחרים כללו את הסופר ג'יימס פנימור קופר, תומאס גארט ונשיא ארצות הברית ויליאם הנרי הריסון.

הוא עבד בעיקר בפילדלפיה, אך עבד גם בבוסטון ובוילמינגטון, דלאוור (1839, 1840) ובפרובידנס, רוד איילנד (1858–1861).

תלמידיו כללו את הנרי אינמן, פיטר פ. רוטרמל וג'ון נגל.

== גלריה ==
<gallery mode="packed" heights="170">
File:Thomas Truxtun.jpg|

File:Bass Otis (American, 1784-1861) - Portrait of William Henry Harrison.jpg|

File:Fremont.jpg|

File:Otis Bass - Susan Shippen Blair (Mrs. Samuel Blair, Jr.) (1743-1821) - PP225 - Princeton University Art Museum.jpg

File:John Neagle by Bass Otis.jpg

File:Eliza Barney Babbitt (1805-1891) by Bass Otis, 1849, oil on canvas - Old Colony History Museum - Taunton, Massachusetts - DSC03744.jpg
</gallery>
== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמנים אמריקאים
קטגוריה:אמריקאים שנולדו ב-1784
קטגוריה:אמריקאים שנפטרו ב-1861
סלינה (אי)

סלינה (באיטלקית: Salina) היא אי מקבוצת האיים האיאוליים מצפון לסיציליה, בדרום איטליה. היא האי השני בגודלו מאיי הארכיפלג<ref></ref>. בשנת 2000 הוכרזה כאתר מורשת לאומית של אונסק"ו<ref></ref>.

== גאוגרפיה ==
[[האיים האיאוליים ובהם סלינה]]
לפני כ-13,000 שנה היו באי הרי געש פעילים, ואדמת האי היא ממקור וולקני.

ההר הגבוה ביותר בקבוצת האיים נמצא באי וגובהו 962 מטר מעל פני הים.

האי מחולק לשלוש קומונות<ref></ref>:
* סנטה מרינה - ממוקמת באזור החוף המזרחי. זהו האזור המרכזי והמאוכלס ביותר באי.
* מלפה - ממוקמת בצפון האי.
* לני - ממוקמת בדרום מערב האי.

== החי והצומח ==
באי קיימים מספר סוגים של לטאות, בין היתר לטאה איאוליית ולטאת החומה האיטלקית. באי נפוצות שני סוגים של שממיות - שממית הבתים ושממית החומות. עץ הערמון הנפוץ באזור פוסה דלה פלצ'י באי, הוא ביתו של הנמנמן האירופי.

בעלי הכנף הנפוצים באי הם עקב חורף, בז מצוי, עורב שחור, שחפים, בז חופים ועופות נודדים<ref></ref>

== קישורים חיצוניים ==

* [https://www.haaretz.co.il/travel/italy/.premium-MAGAZINE-1.6410509 האיים האיאוליים: שבעת הסודות המופלאים של איטליה], הארץ, משה גלעד, 26 באוגוסט 2018
* [https://www.masa.co.il/article/האיים-האיאוליים-טיול-בין-הרי-געש/ האיים האיאוליים – טיול בין הרי געש], מסע אחר, דורון אראל
* 

== הערות שוליים ==

קטגוריה:אירופה: איים
קטגוריה:איטליה: איים
קטגוריה:איטליה: אתרי מורשת עולמית
כריסטופר (זמר)

כריסטופר לונד ניסן (בדנית: Christopher Lund Nissen; נולד ב-31 בינואר 1992), המוכר בשם הבמה כריסטופר (Christopher), הוא זמר-יוצר דני. בנובמבר 2012, הוא זכה בקטגוריית האמן העולה של השנה (Årets nytænker) בפרסי המוזיקה הדנית .<ref></ref>

== קריירה ==
בתחילת הקריירה, כריסטופר שר גרסאות כיסוי. הסינגל הראשון שלו, "Against the Odds", יצא ב-16 בספטמבר 2011, והגיע בשיאו למקום ה-23 במצעד הדני.<ref></ref>

הסינגל הבא שלו, "Nothing in Common", יצא ב-2012, והגיע בשיאו למקום החמישי במצעד הדני. ב-23 במרץ של אותה שנה, הוא הוציא את האלבום הראשון שלו, Colours.

בספטמבר 2013, הוציא את הסינגל "Told You So". השיר הגיע בשיאו למקום הרביעי במצעד הדני.

ב-2014, הוציא את הסינגל "Crazy". השיר הגיע בשיאו למקום השני במצעד הדני. מאוחר יותר באותה שנה, הוא הוציא, בשיתוף פעולה עם ברנדון ביל , את הסינגל "CPH Girls". השיר, בשיאו, הגיע למקום הראשון במצעד הדני.

ב-2015, הוציא את הסינגל "Tulips". השיר הגיע בשיאו למקום רביעי במצעד הדני.

ב-24 במרץ 2016, הוציא את האלבום השני שלו, Told You So.

ב-1 באפריל 2016, הוציא, בשיתוף פעולה עם בקה בום , את הסינגל "I Won't Let You Down". השיר הגיע בשיאו למקום הראשון במצעד הדני.

ב-15 באפריל 2016, הוציא את האלבום השלישי שלו, Closer.

ב-22 במרץ 2019, הוציא את האלבום הרביעי שלו, Under the Surface.

ב-23 בספטמבר 2020, הוא הוציא, בשיתוף פעולה עם צ'ונגה , את הסיגגל "Bad Boy". הסינגל הגיע, בשיאו, למקום ה-31 במצעד השירים הדגיטליים של Gaon.

ב-26 במרץ 2021, הוציא את האלבום החמישי שלו, My Blood.

== חיים אישיים ==
הוא נולד בפרדריקסברג ב-31 בינואר 1992. מאוחר יותר, הוא עבר לגור יחד עם הוריו ואחיו הקטן, אוליבר, באמגר .<ref></ref> ב-2012, עבר כריסטופר לגור עם בת זוגו, מדינה . מאוחר יותר, הם נפרדו. ב-2014, הוא החל במערכת יחסים עם הדוגמנית הדנית . ביוני 2019, התחתנו.<ref></ref>

== דיסקוגרפיה ==
=== אלבומי אולפן ===
* 2012: Colours
* 2014: Told You So
* 2016: Closer
* 2019: Under the Surface
* 2021: My Blood

=== אלבומי פסקול ===
* 2023: A Beautiful Life

== פילמוגרפיה ==
{| class="wikitable sortable"
!שנים
!שם
!תפקיד
!הערות
|-
|2012
|Haps du er fanget
| rowspan="10" |עצמו
|
|-
|2012–2016
|Go' morgen Danmark
|
|-
|2012–2015
|פרסי המוזיקה הדנית 
|
|-
|2014, 2016
|X Factor
|
|-
|2014
|Jeg er Christopher
|
|-
|2014–2015
|Natholdet
|
|-
|2015–2016, 2018–2021
|Aftenshowet
|
|-
|2016
|Danmarks indsamling
|
|-
|2016
|Vi ses hos Celment
|
|-
|2016
|Akademi Fantasia
|תפקיד אורח; שבוע 5
|}

== סיבובי הופעות ==
* 2012–2013: Colours Tour
* 2013: Christopher Tour
* 2014–2015: Told you So Tour
* 2015: Tulips Tour
* 2016: Closer Tour
* 2020: Europe Tour

== קישורים חיצוניים ==

* 

== הערות שוליים ==

קטגוריה:אמנים הידועים בשם במה
קטגוריה:זמרים-יוצרים
קטגוריה:זמרים דנים
קטגוריה:פזמונאים
קטגוריה:דנים שנולדו ב-1992
NOTD

NOTD הוא צמד מפיקים מוזיקליים משוודיה.<ref name="itunes bio"></ref> הם ידועים בעיקר בשל שירם "I Wanna Know" בשיתוף עם בי מילר, ו-"So Close" עם פליקס ין בשיתוף עם קפטין קאטס וג'ורג'יה קו.

== קריירה ==
הצמד נפגש דרך ה-SoundCloud, והחל ליצור יחד רמיקסים, עוד לפני שלמדו יחד באותו בית ספר תיכון.<ref name="prelude"></ref> הצמד בחר בשם NOTD על ידי שילוב ההיפוך של שתי האותיות האחרונות של כל אחד משמות המשפחה שלהם.<ref></ref>

הרמיקס ל-"Scars to Your Beautiful" של אלסיה קארה יצא ב-2016.<ref name="alessia cara remix"></ref> הרמיקס ל-"Dark Side" של פיבי ראין יצא ב-2017.<ref name="phoebe ryan"></ref> הרמיקס שלהם ל-"Romantic" של אלברט סטאנאג' , שהגיע בשיאו למקום ה-91 באוסטרליה (בתור "The Preview EP"), יצא ב-27 בינואר 2017.<ref></ref><ref></ref> הרמיקס שלהם ל-"There's Nothing Holdin' Me Back" של שון מנדס יצא במאי 2017. הרמיקס שלהם ל-"Shape of You" של אד שירן היה מועמד בקטגוריית רמיקס השנה בפרסי המוזיקה האלקטרונית .<ref name="edm award"></ref> בהמשך אותה שנה, הם הוציאו רמיקס ל-"Wild Thoughts" של די ג'יי חאלד וריהאנה, שהופיע מאוחר יותר ברשימת הרמיקסים הטובים ביותר לשיר של בילבורד.<ref name="wild thoughts remix"></ref> הסינגל הראשון שלהם, בשיתוף פעולה עם הזמרת הנורווגית דאגני, "Summer of Love" יצא ב-11 באוגוסט 2017.<ref></ref> בדצמבר 2017, הם הוציאו רמיקס ל-"Tell Me You Love Me" של דמי לובאטו.<ref name="demi lovato"></ref> מאוחר יותר, הם גם הוציאו רמיקס ל-"If You're Over Me" של יירס אנד יירס.<ref></ref>

הסינגל השני שלהם, בשיתוף פעולה עם בי מילר, "I Wanna Know", יצא ב-16 במרץ 2018.<ref name="fuse"></ref> הסינגל הבא שלהם, "Been There Done That", בשיתוף פעולה עם טובה סטירקה, יצא ב-24 באוגוסט 2018.<ref></ref>

הצמד ופליקס ין, בשיתוף פעולה עם קפטין קאטס וג'ורג'יה קו, הוציאו את הסינגל "So Close". הווידאו קליפ של השיר היה בכיכובה של ילדת השער של גיליון בגדי הים של ספורטס אילוסטרייטד, קמילה קוסטק .<ref></ref><ref></ref> ב-2020, השיר היה מועמד בקטגוריית שיר הדאנס של השנה בפרסי המוזיקה של iHeartRadio.

ב-27 בספומבר 2019, הצמד הוציא, בשיתוף פעולה עם דאייה, את הסינגל "Wanted".

== קישורים חיצוניים ==
* 

== הערות שוליים ==

קטגוריה:צמדים מוזיקליים
קטגוריה:מפיקים מוזיקליים שוודים
פדרו פורו

פדרו אנטוניו פורו סקואדה (בספרדית: Pedro Antonio Porro Sauceda; נולד ב-13 בספטמבר 1999) הוא כדורגלן ספרדי, המשחק בעמדת המגן הימני בטוטנהאם הוטספר ובנבחרת ספרד.

==קריירת מועדונים==
פורו התחיל את הקריירה שלו בקבוצת הכדורגל המקומית "חימנסטיקו דון בניטו", ממנה עבר לזו של ראיו ואיקאנו, כאשר היה בן 16. ב-10 באוגוסט 2017, פורו הצטרף למחלקת הנוער של ז'ירונה, לאחר שדחה הצעות ממחלקות הנוער של ריאל מדריד, אתלטיקו מדריד ובאיירן מינכן.

ב-28 בנובמבר 2017, פורו ערך את הופעת הבכורה שלו בקבוצה הבוגרת בתיקו 1-1 נגד לבאנטה במסגרת גביע המלך הספרדי. חימשה ימים לאחר מכן, ערך את הופעת הבכורה שלו בקבוצת המילואים של המועדון, בתיקו 0-0 נגד אברו. ב-6 במאי 2018, פורו הבקיע את שער הבכורה שלו בניצחון 0–3 נגד ויאריאל ב'. ב-2 ביולי 2018, חתם על חוזה לארבע שנים במועדון. ב-31 בינואר 2019, הבקיע את שער הבכורה שלו בקבוצה הבוגרת בהפסד 1–3 לריאל מדריד, במסגרת הגביע.

ב-8 באוגוסט 2019, פורו חתם במנצ'סטר סיטי מהפרמייר ליג, ששילמה 11 מיליון פאונד תמורת כרטיס השחקן שלו. ארבעה ימים לאחר מכן, הושאל לריאל ואיאדוליד עד לסיום העונה.

ב-16 באוגוסט 2020, פורו הושאל לספורטינג ליסבון מליגת העל הפורטוגלית לשנתיים. בעונתו הראשונה, פורו זכה עם ספורטינג בדאבל, כאשר האליפות הייתה הראשונה של המועדון מזה 19 שנים. בסיום השנתיים, ספורטינג רכשה את כרטיס השחקן שלו מסיטי עבור 8 מיליון אירו.

ב-31 בינואר 2023 הושאל לטוטנהאם הוטספר מהפרמייר ליג עד לסיום העונה, עם אופציה לרכישה. בסיום העונה טוטנהאם מימשה את האופציה ושילמה תמורתו 45 מיליון אירו.

==קריירה בינלאומית==
במרץ , פורו זומן לראשונה לסגל נבחרת ספרד, לקראת משחקי מוקדמות מונדיאל 2022. ב-28 במרץ, פורו ערך את הופעת הבכורה שלו בנבחרת בניצחון 1–2 נגד .

==תארים==
; ספורטינג ליסבון
*ליגת העל הפורטוגלית: 
*הגביע הפורטוגלי: 

==קישורים חיצוניים==

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ז'ירונה
קטגוריה:כדורגלני מנצ'סטר סיטי
קטגוריה:כדורגלני ריאל ואיאדוליד
קטגוריה:כדורגלני ספורטינג ליסבון
קטגוריה:כדורגלני טוטנהאם הוטספר
קטגוריה:כדורגלני נבחרת ספרד
קטגוריה:ספורטאים ספרדים באנגליה
קטגוריה:ספורטאים ספרדים בפורטוגל
קטגוריה:ספרדים שנולדו ב-1999
The Christmas in You

The Christmas in You (בעברית: חג המולד שבך) הוא אלבום אולפן ואלבום חג מולד של הזמרת-יוצרת השוודית ייל יונסון.<ref name=":1"></ref> האלבום יצא לאור ב-16 בנובמבר 2005, על ידי חברת התקליטים ליונהארט רקורדס, לכבוד חג המולד.<ref name=":1" /> הוא כלל בתוכו 15 שירים, ביניהם שיר חג המולד "Have Yourself a Merry Little Christmas".<ref name=":1" />

בשנת 2008 הוציאה יונסון מהדורה מחודשת של האלבום, עם עטיפה מחודשת ושתי רצועות בונוס: "When Christmas Was Mine" ו-"Big Bag Of Money".<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי חג המולד מ-2005
קטגוריה:אלבומי ייל יונסון
קטגוריה:אלבומים באנגלית
ליאו דובואה

ליאו מישל ג'וזף קלוד דובואה (בצרפתית: Léo Michel Joseph Claude Dubois; נולד ב-14 בספטמבר 1994) הוא כדורגלן צרפתי, המשחק בעמדת המגן הימני באיסטנבול בשאקשהיר.

==קריירת מועדונים==
דובואה נולד בעיירה סגרה בצרפת. אביו נולד בלבנון ואומץ בגיל 13 חודשים על ידי משפחה צרפתית. 

דובואה, התחיל את הקריירה שלו בקבוצות כדורגל מקומיות בסגרה ובגיל 14 הצטרף לקבוצת הנוער של נאנט. בקיץ , דובואה הצטרף לקבוצת המילואים של המועדון, וב-9 במאי 2015 ערך את הופעת הבכורה שלו בקבוצה הבוגרת בהפסד 1–2 לבורדו.

ביולי , דובואה חתם באולימפיק ליון לארבע שנים.

ביולי 2022 חתם דובואה בגלאטסראיי. בספטמבר 2023 הושאל לאיסטנבול בשאקשהיר.

==קריירה בינלאומית==
במאי , דובואה זומן לראשונה לסגל נבחרת צרפת. ב-2 ביוני 2019, דובואה ערך את הופעת הבכורה שלו בנבחרת בהפסד 0–2 ל.

דובואה נכלל בסגל הנבחרת לקראת יורו 2020.

==קישורים חיצוניים==

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני נאנט
קטגוריה:כדורגלני אולימפיק ליון
קטגוריה:כדורגלני גלאטסראיי
קטגוריה:כדורגלני איסטנבול בשאקשהיר
קטגוריה:כדורגלני נבחרת צרפת
קטגוריה:כדורגלני יורו 2020
קטגוריה:צרפתים ממוצא לבנוני
קטגוריה:ספורטאים צרפתים בטורקיה
קטגוריה:צרפתים שנולדו ב-1994
Christmas Chants

Christmas Chants הוא אלבום אולפן ואלבום חג המולד של הלהקה גרגוריאן.<ref></ref> הוא הופץ בשנת 2006 בהוצאת אולפני נמו. בשנת 2008 יצאה מהדורה מיוחדת Christmas Visions, המכילה את התקליטור המקורי עם שתי רצועות בונוס ו-DVD. אותו ה-DVD צולם בברלין בדצמבר 2007 במהלך סיבוב ההופעות שקיימה הלהקה לכבוד חג המולד.<ref></ref>

== רשימת רצועות ==

== נתוני מכירות ==
{| class="wikitable sortable"
!מקום
!תארים
!מכירות
|-
! גרמניה (BVMI)<ref></ref>
| זהב
| 100,000
|}

== קישורים חיצוניים ==

== הערות שוליים ==

קטגוריה:אלבומי חג המולד מ-2006
קטגוריה:אלבומי גרגוריאן
קטגוריה:אלבומים באנגלית
קטגוריה:אלבומי גרסאות כיסוי
יוחנן מהצלב

יוחנן מהצלב (מוכר גם בשם John of the Cross, נולד כחואן דה ייפס אלברס ; 24 ביוני 1542 – 14 בדצמבר 1591) היה כומר קתולי ספרדי, מיסטיקן, משורר ונזיר כרמליתי. במוצאו היה נצר למשפחה יהודית שהמירה דתה בעבר. יוחנן הקדוש הוא דמות מרכזית של הרפורמציה הנגדית בספרד, והוא אחד משלושים ושישה מורי הכנסייה.

יוחנן מהצלב ידוע במיוחד מהכתבים אותם השאיר אחריו. הוא הודרך והשאיר אחריו מכתבים והתכתבויות עם הנזירה הכרמליתית תרסה מאווילה. בנוסף פרסם שירים ומחקרים. שירתו ומחקריו על התפתחות הנפש נחשבים לפסגת הספרות הספרדית המיסטית, ועומדים בין היצירות הגדולות ביותר בספרות הספרדית. הוא הועלה למעמד קדוש נוצרי על ידי האפיפיור בנדיקטוס השמיני ב־1726. בשנת 1926 הוא הוכרז כאחד ממורי הכנסייה ידי האפיפיור פיוס ה-11. הוא ידוע בכינויו "הרופא המיסטי".
פסל של יוחנן מהצלב, בעיירה פונטיברוס (Fontiveros) בספרד, שהוקם בשנת 1928 במימון עצמי של תושבי העיר
יוחנן מהצלב הוא אחד מקדושי המסדר הכרמליתי. בין השאר הוא מונצח במנזר סטלה מאריס בחיפה.

==קישורים חיצוניים==

* [https://www.newadvent.org/cathen/08480a.htm יוחנן מהצלב באנציקלופדיה הקתולית]
* 
* 

קטגוריה:בוגרי אוניברסיטת סלמנקה
קטגוריה:מורי הכנסייה
קטגוריה:המסדר הכרמליתי
קטגוריה:נזירים רומים-קתולים ספרדים
קטגוריה:ילידי 1542
קטגוריה:נפטרים ב-1591
אד בון

אדוארד ג'ון בון (באנגלית: Edward John Boon; נולד ב-22 בפברואר 1964) הוא מתכנת משחקי וידאו, מדבב, ובמאי אמריקאי שהועסק למעלה מ-15 שנים בחברת Midway Games ומאז 2011 עובד בחברת Warner Bros. Interactive Entertainment בסטודיו NetherRealm. בון מוכר בעיקר משום שהמציא את סדרת משחקי מורטל קומבט יחד עם ג'ון טוביאס.

== חיים וקריירה ==
בון נולד וגדל בשיקגו, אילינוי. הוא סיים את בית הספר התיכון באקדמית לויולה בווילמט. הוא קיבל תואר ראשון במתמטיקה ומדעי המחשב מאוניברסיטת אילינוי באורבנה-שמפיין. <ref></ref>

לאחר סיום הלימודים הוא הועסק על ידי Williams Entertainment במחלקת הפינבול שלהם, ועבד בכ-20 משחקי פינבול בשנתיים הקרובות.<ref></ref>

הוא היה היוצר של סדרת משחקי הלחימה מורטל קומבט, יחד עם ג'ון טוביאס, <ref></ref> ושימש כמתכנת הראשי של הסדרה, עם טוביאס שהיה המעצב הראשי שלה, עד שהשותפות שלהם התפרקה כשטוביאס עזב את חברת Midway Games בשנת 1999. בון קרא לסוניה בלייד וטניה, שתי דמויות בסדרה על שם אחיותיו סוניה וטניה, בעוד שדמות אחרת בסדרה, נוב סאיבוט נקראת על שם שמות המשפחה של טוביאס ובון רק במהופך. משחק המילים הזה נמצא גם בכינויי הטוויטר שלהם: therealsaibot@ ו-noobde@.

בון דורג במקום ה-100 ברשימת "100 יוצרי המשחקים הטובים ביותר" של IGN בשנת 2009 על רקע מעורבותו בסדרת Mortal Kombat . <ref></ref> הוא ממשיך להיות מעורב ישירות בזיכיון מורטל קומבט ובפרויקטים הצדדיים של המולטימדיה, וכן סיפק עבודות דיבוב ולכידת תנועה למשחקים, ובעיקר תרם את קולו לאמרת הכנף הידועה של סקורפיון "בוא הנה!" ("!Get over here" או "!Come here"), סקורפיון אומר את המשפט הזה לפחות באחת מהגרסאות שלו בכל משחקי הסדרה ובכל סרטי העלילה. מהדורת 2008 של גינס שיאי עולם: מהדורת גיימרים העניקה לו את השיא העולמי ל"מדבב בעל הקרירה הארוכה ביותר במשחק ווידאו".
{| class="wikitable sortable"
!שנה
! משחק
! תפקיד (ים)
|-
|1992
|Total Carnage 
|המדבב של הגנרל אחובוב
|-
|1992
|מורטל קומבט 
|מעצב, מתכנת, המדבב של סקורפיון, רפטייל, שאנג טסונג (קריין)
|-
|1993
|מורטל קומבט 2 
|מעצב, מתכנת, המדבב של סקורפיון, סמוק, נוב סאיבוט, לו קאנג וג'קס
|-
|1995
|מורטל קומבט 3 
|מעצב, מתכנת, המדבב של סקורפיון, סמוק, לו קאנג, וג'קס
|-
|1995
|Ultimate Mortal Kombat 3
|מפיק בכיר, מעצב, מתכנת
|-
|1996
|מורטל קומבט טרילוגי 
|מעצב, מתכנת
|-
|1997
|מורטל קומבט 4 
|מעצב, מתכנת, המדבב של ג'וני קייג', ריידן, קאי, וג'קס
|-
|1999
|מורטל קומבט גולד
|מוביל פרויקט, המדבב של סיירקס
|-
|2002
|מורטל קומבט: ברית קטלנית 
|מוביל צוות, עיצוב משחק, תכנות, המדבב של סקורפיון
|-
|2004
|מורטל קומבט: הטעיה 
|מוביל פרויקט, עיצוב משחק, תכנות, מדבב של סקורפיון, רייקו, סאב זירו ונוב סאיבוט 
|-
|2005
|מורטל קומבט: נזירי השאולין
|מפיק בכיר, המדבב של סקורפיון
|-
|2006
|מורטל קומבט: ארמגדון 
|מנהל קריאייטיב
|-
|2008
|מורטל קומבט נגד יקום DC 
|מנהל קריאייטיב, ראש צוות
|-
|2011
|מורטל קומבט 
|ראש צוות, מנהל קריאייטיב, קולות נוספים
|-
|2013
|Injustice: Gods Among Us
|ראש צוות, מנהל קריאייטיב
|-
|2015
|מורטל קומבט X 
|מנהל קריאייטיב, ראש צוות
|-
|2017
|Injustice 2 
|מנהל קריאייטיב, ראש צוות
|-
|2019
|מורטל קומבט 11
|מנהל קריאייטיב, ראש צוות
|}

==קישורים חיצוניים==

== הערות שוליים ==

קטגוריה:בוגרי אוניברסיטת אילינוי באורבנה-שמפיין
קטגוריה:אמריקאים ממוצא אנגלי
קטגוריה:אמריקאים ממוצא הולנדי
קטגוריה:מתכנתים אמריקאים
קטגוריה:מדבבים אמריקאים
קטגוריה:אמריקאים שנולדו ב-1964
עונת 1966/1967 בליגת העל ההולנדית

עונת 1966/1967 הייתה העונה ה-11 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. אלינקוויק ווילם II ירדו לליגת המשנה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו נאק ברדה, פ.צ סיטארד וXerxesDZB שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקום ה-17 וה-18 נשרו לליגת המשנה ההולנדית.

הליגה הוגדלה בחזרה ל-18 קבוצות לאחר כ-4 עונות בהן שיחקו 16 קבוצות.
===טבלת הליגה===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||אייאקס
 ||34||26||4||4||122||34||88||56||העפלה לגביע אירופה לאלופות
|-bgcolor=#f6a342
|2.||פיינורד
 ||34||21||9||4||81||33||48||51||rowspan=2 align=right|העפלה לגביע האינטרטוטו
|-bgcolor=#f6a342
|3.||ספרטה רוטרדם
 ||34||20||8||6||50||25||25||48
|-
|4.||ADO דאן האג
 ||34||18||10||6||70||40||30||46||
|-bgcolor=#f6a342
|5.||גו אהד איגלס
 ||34||17||6||11||57||37||20||40||העפלה לגביע האינטרטוטו
|-
|6.||פ.ס.וו. איינדהובן
 ||34||13||11||10||64||59||5||37||
|-
| 7.||פ.צ סיטארד
 ||34||13||9||12||34||40||6-||35||
|-bgcolor=#09DWAf
| 8.||DWS אמסטרדם
 ||34||13||8||13||56||51||5||34||גביע ערי הירידים
|-bgcolor=#f6a342
| 9.||GVAV
 ||34||13||8||13||48||44||4||34||העפלה לגביע האינטרטוטו
|-
| 10.||XerxesDZB
 ||34||13||8||13||47||48||1-||34||
|-
| 11.||מ.ו.ו מאסטריכט
 ||34||9||12||13||43||59||16-||30||
|-bgcolor=#08beef
|12.||נאק ברדה
 ||34||10||9||15||44||50||6-||29||מחזיקת הגביע ההולנדי העפלה גביע אירופה למחזיקות גביע
|-
| 13.||פ.צ. טוונטה
 ||34||9||11||14||47||62||15-||29||
|-
| 14.||פורטונה 54
 ||34||8||9||17||44||66||22-||25||
|-bgcolor=#09DWAf
| 15.||DOS אוטרכט
 ||34||10||5||19||50||83||33-||25||גביע ערי הירידים
|-
| 16.||טלסטאר ספורטקלאב
 ||34||8||8||18||44||68||24-||24||
|-style="background:#FF8888
| 17.||אלינקוויק
 ||34||7||8||19||35||84|| 49-||22||rowspan=2 align=right|ירדו לליגה השנייה
|-style="background:#FF8888
| 18.||וילם II
 ||34||2||9||23||27||80|| 53-||13
|}

קטגוריה:עונות בליגת העל ההולנדית
קטגוריה:תחרויות כדורגל ב-1966
קטגוריה:תחרויות כדורגל ב-1967
מייקל סוקולובסקי

מיכאל סוקולובסקי (בפולנית: Michał Sokołowski; נולד ב-11 בדצמבר 1992) הוא כדורסלן אמריקאי, המשחק בעמדת הסמול פורוורד בהפועל חולון.

==קריירה==
את קריירת הבוגרים שלו החל סוקולובסקי בשנת 2011, כששיחק באנוויל ולוצלאבק הפולנית. הוא שיחק במועדון שלוש שנים, עד שבשנת 2014 חתם ברוסה ראדום. הוא זכה פעמיים בתואר שחקן ההגנה של העונה בעונות ו-, ולשחקן הפולני של העונה בעונת .

בשנת 2018 הוא חתם בז'לונה גורה, כשגם שם הוא נבחר לשחקן הפולני של העונה.

ביולי 2019, חזר סוקולובסקי לאנוויל ולוצלאבק. הוא העמיד שם 5.3 נקודות ו-3.3 ריבאונדים בממוצע למשחק.

ב-24 באוגוסט 2020, הוא חתם בלגיה ורשה. בקבוצה הוא העמיד ממוצעים של 12.2 נקודות, 6 ריבאונדים ו-4.7 אסיסטים ב-9 משחקים.

ב-16 באוקטובר 2020, זמן קצר לאחר תחילת העונה, הוא חתם ביוניברסו טרוויזו באסקט מהליגה האיטלקית.

ב-20 במאי 2021, חתם סוקולובסקי עד תום העונה בהפועל חולון לאחר שחלק מזריה עזבו בזמן מבצע שומר החומות.

==קישורים חיצוניים==

==הערות שוליים==

קטגוריה:כדורסלנים פולנים
קטגוריה:כדורסלני הפועל חולון
קטגוריה:פולנים שנולדו ב-1992
הספרייה היהודית הפופולרית

הספרייה היהודית הפופולרית (בהונגרית: Népszerű Zsidó Könyvtár) הייתה סדרת ספרים בהונגרית בשנות העשרים של המאה העשרים. הספרייה נערכה על ידי יוז'ף באנוצי ואיגנץ גאבור.

== הכרכים שנכללו ==
* 1. הברון יוז'ף אטווש : שחרור היהודים.
* 2. יצחק יהודה גולדציהר : [https://mandadb.hu/tetel/649492/A_zsidosag_lenyege_es_fejlodese_______I_resz המהות וההתפתחות של היהדות. חלק 1.]
* 3. לאיוש בלאו : [https://mandadb.hu/tetel/748641/A_TALMUD התלמוד].
* 4. ארנולד קיש : על [https://mandadb.hu/tetel/688996/Salamon_Ibn_Gabirol שלמה איבן גבירול] .
* 5. דב ברנאט הלר : הסיפור העברי. הסיפור העברי במזרח ובארצות האסלאם.
* 6. איגנץ גאבור : [https://mandadb.hu/tetel/689340/Manoello_elete_es_kolteszete חייו ושירתו של מנואלו] .
* 7.יהודה יצחק גולדציהר : [https://mandadb.hu/tetel/649611/A_zsidosag_lenyege_es_fejlodese_II_resz המהות וההתפתחות של היהדות. חלק 2.] 85 עמודים.
* 8.קארוי שבשטין : [https://mandadb.hu/tetel/689343/Makai_Emil אמיל מקאי] .
* 9. משה רוביני : יוז'ף קיש.
* 10. [https://mandadb.hu/tetel/689063/Zsido_Plutarchos_I פלוטארך היהודי. חלק 1]. לאיוש ונטיאנר, לאופולד לעף, דיולה פישר, גאבור ריסר, לאיוש בלאו, ליפוט צונץ.
* 11. ברנאט אלכסנדר : שפינוזה.
* 12. [https://mandadb.hu/tetel/689341/A_Makkabeusok_konyve ספר המכבים] . תרגם מיוונית וליווה אותו בהערות: מוריץ דרצ'ני. מבוא על ידי שמעון הבשי.
* 13. אדוארד מאהלר : [https://mandadb.hu/tetel/687290/Keleti_Tanulmanyok לימודי מזרח.] [https://mandadb.hu/tetel/687290/Keleti_Tanulmanyok מתי עזבו בני ישראל את מצרים?] [https://mandadb.hu/tetel/687290/Keleti_Tanulmanyok לוח השנה של עמי המזרח הקדום] .
* 14. דב ברנאט הלר: הסיפור העברי. הסיפור העברי במערב, סיפורים שגילם ומולדתם אינם בטוחים. ייחודו של הסיפור העברי.
* 15. פרנץ מזאי: [https://mandadb.hu/tetel/689339/Rajzok_a_magyar_zsido_eletbol תמונות מהחיים היהודים בהונגריה].
* 16. אברהם גייגר: [https://mandadb.hu/tetel/748194/Levelek_A_Kiteresrol מכתבים על המרת דת]. מבוא: אברהם שטרן.
* 17–18. פילון האלכסנדרוני: [https://mandadb.hu/tetel/689342/Mozes_elete חיי משה] . תרגם מיוונית: דיולה פישר.
* 19. [https://mandadb.hu/tetel/689072/Zsido_Plutarchos_II פלוטארך יהודי. חלק 2] . דב ברנאט הלר: וילמוש באכר. מיהאי גוטמן: מוזש בלוך. ברטלן אדלשטיין: קאופמן דויד.
* 20. ארנולד קיש: ש[https://mandadb.hu/tetel/684233/Samuel_Hanagid_Ibn_Nagdela מואל הנגיד]
* 21. מקס נורדאו: [https://mandadb.hu/tetel/747908/Max_Nordau_Irasok_A_Cionizmusrol כתבים על ציונות] . תרגום ומבוא על ידי ינה מוהאצ'י.

== לקריאה נוספת ==
* שאנדור קוזוצ'ה: ספרנות הונגרית 1911–1920 (I - II.), בודפשט, 1939–1942 

== ראו גם ==
* רשימת סדרות ספרים הונגריות
* פרסומי האגודה הספרותית היהודית-הונגרית

קטגוריה:הונגריה: תרבות
קטגוריה:הוצאה לאור
קטגוריה:יהדות הונגריה
קטגוריה:שואת יהודי הונגריה
בנג'מין מרקלי בויר

בנג'מין מרקלי בויר (באנגלית: Benjamin Markley Boyer; 22 בינואר 1823 – 16 באוגוסט 1887) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס השישי של מדינת פנסילבניה.<ref name=":0"></ref>

== ביוגרפיה ==
בויר נולד בפוטסטאון שבפנסילבניה בשנת 1823. הוא למד תואר ראשון במשפטים באוניברסיטת פנסילבניה שבפילדלפיה, וסיים שם את לימודיו בשנת 1841. לאחר סיום תוארו הראשון, החל לעבוד במשרד עורכי דין בפנסילבניה. בין השנים 1848–1850 היה סגן התובע הכללי של מחוז מונטגומרי שבפנסילבניה.<ref name=":0" />

בשנת 1864, נבחר לקונגרס ה-39 של ארצות הברית ולאחר מכן גם לקונגרס ה-40, מטעם המפלגה הדמוקרטית. בבחירות לקונגרס ה-41, שהתקיימו ב-1868, לא היה מועמד.<ref name=":0" />

הוא מונה לשופט בית המשפט המחוזי במחוז מונטגומרי בשנת 1882 וכיהן בתפקיד זה עד מותו. בויר נפטר ב-1887 בנוריסטאון שבפנסילבניה, ונקבר בבית העלמין מערב לורל היל בעיר באלה סינוויד.<ref name=":0" />

==קישורים חיצוניים==

* 
* 

== הערות שוליים ==

קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרי בית הספר למשפטים באוניברסיטת פנסילבניה
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1823
קטגוריה:אמריקאים שנפטרו ב-1887
פיטר אדוארד קוסטלו

פיטר אדוארד קוסטלו (באנגלית: Peter Edward Costello; 27 ביוני 1854 – 23 באוקטובר 1935) היה פוליטיקאי אמריקאי, שכיהן כחבר המפלגה הרפובליקנית בבית הנבחרים של ארצות הברית מטעם מחוז הקונגרס החמישי של מדינת פנסילבניה.

== ביוגרפיה ==
קוסטלו נולד בבוסטון שבמסצ'וסטס בשנת 1854, ועבר לפילדלפיה בשנת 1877, שם עסק בענפי ייצור שונים, עבודות בנייה כלליות ונדל"ן. בין השנים 1895–1903 היה חבר במועצה של פילדלפיה, ובין השנים 1903–1905, היה מנהל המחלקה לעבודות ציבוריות של פילדלפיה. בשנת 1908 חזר להיות חבר במועצה של פילדלפיה, והתפטר ממנה בשנת 1915.

הפוליטיקאי ואיש העסקים רודולף בלנקבורג, שלימים היה ראש עיריית פילדלפיה, כתב על קוסטלו שהוא פוטר מהמועצה של פילדלפיה משום שהיה בעל אינטרסים משותפים יחד עם ארגוני פשע.<ref></ref>

ב-1915, נבחר קוסטלו לקונגרס ה-64, ולאחר מכן גם לקונגרס ה-65 וה-66 מטעם המפלגה הרפובליקנית.

קוסטלו נפטר ב-23 באוקטובר 1935 בפילדלפיה.

==קישורים חיצוניים==
* 
* 

== הערות שוליים ==

קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1854
קטגוריה:אמריקאים שנפטרו ב-1935
זמליאנקה

זמליאנקה (ברוסית או אוקראינית: Землянка . בפולנית: ziemianka) הוא שם סלאבי עבור בית מתחת לאדמה, ששימש מחסה לבני אדם או לבעלי חיים מבויתים. בהתבסס על חור או שקע באדמה, מבנים אלה הם אחד מסוגי הדיור העתיקים ביותר הידועים. זמליאנקה יכולה להיות שקועה באופן חלקי או מלא מתחת לאדמה, עם גג שטוח מכוסה בענפים או סיד, או להיות חפורה בצלע גבעה. השימוש באדמה טבעית לצורך בידוד והגנה לשם מגורים במחתרת התפתח לטכנולוגיית "מקלט אדמה" הנהוגה כיום בארכיטקטורה.

== מלחמת העולם השנייה ==
זמליאנקה ששימשה פרטיזנים ליד נירוב, [[צ'כיה, ונשמרה כאנדרטה לזכר מלחמת העולם השנייה]]
מודל של זמליאנקה ב[[יד ושם, ירושלים]]
פנים מודל של זמליאנקה ביד ושם, ירושלים
במלחמת העולם השנייה גרו פרטיזנים או לוחמי התנגדות חמושים במזרח אירופה בזמליאנקות ששימשו כבונקרים תת-קרקעיים וסיפקו מחסה ומסתור מפני אויבים. הם שימשו את חברי "הפרטיזנים של בלסקי" בבלארוס של ימינו. <ref></ref>

== בתרבות הפופולרית ==
זמליאנקה היה שמו של שיר שהיה פופולרי בקרב חיילי הצבא האדום בחזית המזרחית, שיר שכתב א' סורקוב והלחין ק' ליסטוב ב-1941 במהלך הקרב על מוסקבה. <ref>[http://www.communitymusicproject.org/albums/dof/DOF-07-Zemlyanka.mp3 Zemlyanka.mp3]&#x2014; by Community Music Project; from the album Dreams of Flying; vocal & guitar: Jamuna; guitar & bass: Paul</ref> השימוש בזמליאנקות על ידי חיילים מוזכר בשיר. עם זאת, בשל הפסימיות שלו, השיר נחשב לא פטריוטי על ידי הממשלה הסובייטית באותה תקופה.

== ראו גם ==
* בית חפור, הידוע גם בשמו הגרמני grubenhaus

==קישורים חיצוניים==

* ניצול השואה אברהם אביאל [https://www.yadvashem.org/he/remembrance/survivors/aviel.html מתאר את חייו בזמליאנקה] בתקופת השואה.

== הערות שוליים ==

קטגוריה:טיפוסי מבנים
קטגוריה:ציטוט עם תסריט בשפה זרה (רוסית)
קטגוריה:מבנים תת-קרקעיים
דייוויד בארד

דייוויד בארד (באנגלית: David Bard; 1744 - 12 במרץ 1815) היה פוליטיקאי אמריקאי, שכיהן כחבר המפלגה הדמוקרטית-רפובליקנית ולאחר מכן גם המפלגה הרפובליקנית בבית הנבחרים של ארצות הברית מטעם מחוז הקונגרס העשירי, ולאחר מכן גם הרביעי והתשיעי של מדינת פנסילבניה.<ref name=":0"></ref>

== ביוגרפיה ==
בארד נולד במחוז אדמס שבפנסילבניה בשנת 1744. למד תואר ראשון בתאולוגיה באוניברסיטת פרינסטון שבניו ג'רזי, וסיים שם את לימודיו ב-1773. בשנת 1777 החל לעבוד כמטיף בכנסיית דונגל. בשנת 1779 שינה את הזרם שהשתייך אליו מהנצרות הקתולית לנצרות הפרסביטריאנית. הוא החל לעבוד בתור מטיף פרסביטריאני בווירג'יניה. בין 1786 ל-1789 היה כומר בבדפורד שבפנסילבניה, ואחר כך בפרנקסטאון (כיום הולידייסבורג).<ref name=":0" />

בארד נבחר לקונגרס הרביעי של ארצות הברית, ולאחר מכן גם לקונגרס החמישי, מטעם המפלגה הדמוקרטית-הרפובליקנית, וכיהן מ-4 במרץ 1795 עד 3 במרץ 1799<ref name=":0" /> כאשר במקומו נבחר הנרי וודס.

הוא נבחר לקונגרס השמיני מטעם המפלגה הרפובליקנית, והמשיך לכהן גם בששת הקונגרסים שלאחר מכן. הוא כיהן בקונגרס של ארצות הברית מטעם המפלגה הרפובליקנית מ-4 במרץ 1803 ועד מותו.

בארד נפטר ב-1815, בעודו מכהן בבית הנבחרים, בעיר אלכסנדריה שבפנסילבניה. הוא נקבר בבית העלמין בעמק סינקינג.<ref name=":0" />

==קישורים חיצוניים==
* 
* 

== הערות שוליים ==

קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1744
קטגוריה:אמריקאים שנפטרו ב-1815